section_heading: Tračnički vođeni gradski i prigradski autobus
paragraph_text: Pojavljuju se sustavi tračničkog vođenja autobusa, koji na manjem prostoru i odvojeno od ostalog prometa omogućuju prometovanje autobusima. Time imaju i svoju posebnu tračničku traku, te mogu doseći i do 100 km/h, i time prometovati nezavisno od ostalog cestovnog prometa. Tračničko vođenje samo upravlja smjerom kretanja (skretanje). Od nekoliko proizvođača postoje dodatci (vodilice sa strane), koji se mogu ugraditi na neke modele, kako bi autobusi bili sposobni za tračničko vođenje.